
Tisztelt Képviselő-testület!

I. Jogszabályi előzmények, környezet bemutatása
[bookmark: _Hlk508700199]A helyi önkormányzatok és szerveik, a köztársasági megbízottak, valamint az egyes centrális alárendeltségű szervek feladat-és hatásköreiről szóló 1991. évi XX. törvény 138. § (3) bekezdés g) pontja alapján a települési önkormányzatok képviselő-testülete a jegyző beszámoltatása útján ellenőrzi az adóztatást, míg a h) pontja alapján tájékoztatja a lakosságot a helyi adókból származó bevétel összegéről.

A jogszabályi előírásoknak eleget téve évről-évre, így 2023. évre vonatkozóan is bemutatjuk az adóztatással kapcsolatos tevékenységeket, azok eredményességére vonatkozó adatokat. Ismertetjük az adóalanyok számát, az adóbevételek alakulását, a behajtási cselekmények módját és azok eredményeit.

A helyi önkormányzatok alapvető feladata - a közhatalom helyi közügyekben való gyakorlása mellett - a közfeladatok biztosítása. E feladatoknak a helyi sajátosságokhoz és igényekhez igazítható ellátása elengedhetetlenné teszi az önkormányzatok önálló gazdálkodási feltételeinek megteremtését. Magyarország Alaptörvénye külön fejezetben rendezi a helyi önkormányzatok autonómiájának lényegi elemeit, kiemelve, hogy a helyi önkormányzat rendeletet alkot, meghatározza költségvetését és annak alapján önállóan gazdálkodik, és - a helyi adókról szóló 1990. év C. törvény (a továbbiakban: Htv.) keretei között - dönthet a helyi adók bevezetéséről, fajtájáról és mértékéről. A Magyarország helyi önkormányzatairól szóló törvény részletezi az önkormányzatok gazdasági alapját és az autonóm gazdálkodáshoz nélkülözhetetlen bevételek körét, amelynek egyik eleme a helyi adók rendszere. 
A jogszabályok az önkormányzatok számára lehetőséget teremtenek a szuverén adóztatási jog gyakorlására, s ezzel együtt a helyi adópolitika kialakítására. 

Az önkormányzat Képviselő-testületének egyik alapjoga, hogy önkormányzati rendelet útján a helyi adóztatást szabályozza. Az egyes adók, díjak (talajterhelési díj, termőföld bérbeadásából származó jövedelemadó) esetében központi, egységes szabályozás alapján, míg a helyi adó esetében törvényi keretek között, de helyi rendeletalkotás szabályozza az adóztatást. A Htv. felhatalmazása alapján az önkormányzat kizárólagos joga, hogy a törvényben meghatározott adóalanyok és adótárgyak tekintetében helyi adókat vagy azok valamelyikét bevezesse. A Htv. és ennek felhatalmazása alapján elfogadott önkormányzati rendeletek biztosítják az adóztatás kereteit és feltételeit. Törvényi keretek között a Képviselő-testület dönt a helyi adók bevezetéséről, az alkalmazott adó mértékekről, kedvezményekről és mentességekről. 
A Htv.  alapján a helyi adózás struktúrája három fő rendszerelemre épül:
· vagyoni típusú adók
· kommunális adók
· helyi iparűzési adó.

A helyi jogalkotás során a képviselő-testület nem léphet túl a törvényi kereteken, az önkormányzat csak a Htv. -ben meghatározott esetekben és mértékig jogosult önálló szabályokat alkotni. Az uniós szabályozással összhangban a Htv. 2003. évtől jelentősen korlátozza az önkormányzatok kedvezmény-. és mentesség-nyújtási lehetőségét. Különösen érinti ez a vállalkozások részére biztosítható, illetve korlátozottan nyújtható kedvezményi, mentességi szabályokat. 
A szabályozás tekintetében 2015. január 1-jétől a települési (községi, városi, fővárosi és kerületi) önkormányzat képviselő-testülete (önkormányzat) rendelettel az illetékességi területén a korábbi helyi adók mellett települési adókat is bevezethet. Az önkormányzat az illetékességi területén rendelettel olyan települési adót, települési adókat vezethet be, amelyet, vagy amelyeket más törvény nem tilt. Az önkormányzat települési adót bármely adótárgyra megállapíthat, feltéve, hogy
· azt nem terheli törvényben szabályozott közteher,
· és a települési adónak nem lehet alanya állam, önkormányzat, szervezet, továbbá vállalkozó [Htv. 52. § 26. pont].

A helyi és a települési adóból származó bevétel az azt megállapító önkormányzat bevétele.

Az önkormányzati források biztosítása érdekében - egyéb magasabb szintű jogszabályok alapján - egyes központi adók kezelését szintén az önkormányzati adóhatóság feladatkörébe rendelte a jogalkotó. Ezek az adók a termőföld bérbeadásból származó jövedelemadó, és a talajterhelési díj. Ezeknél az adófajtáknál a települési önkormányzatnak nincs döntési jogköre az adófajta működtetését illetően, valamint - a talajterhelési díjat kivéve - helyi rendeleti kedvezmény, mentesség biztosítására sincs mód.  

Az önkormányzati adóhatóság a fentiek mellett más, az állam által az önkormányzatokhoz telepített hatósági feladatokat is végez, így az adók módjára behajtható köztartozások, adóigazolások, vagyoni igazolások, adó- és értékbizonyítványok kiállítását.

A gépjárműadó 2020. évtől 100%-ban a központi költségvetést illeti meg, kivetése és beszedése a NAV feladata.
2023. évben gépjárműadó hátralékból 283.250.- Ft, behajtása történt meg, amely a behajtást követően átutalásra került a központi költségvetés részére.
További adóbevételek alakulása 2023. évben:

· Építményadó: 296.750.-
· Kommunális adó: 1.381.799.-Ft
· Helyi iparűzési adó: 4.804.701.-Ft
· Pótlék: 595.800.-

2023. évben az adózók száma adónemenként: 
kommunális adó: 354
építményadó: 10  
helyi iparűzési adó: 56       
                                                                    
2023-ban a kivetéses adónemek esetében (kommunális adó, építményadó) az adótárgyak számában változás nem történt. Az év folyamán a tulajdonos változások kerültek rögzítésre, ezáltal készültek adótörlést, illetve adóelőírást tartalmazó határozatok. 
Az építmény és a kommunális adó tekintetében mind az ingatlan eladóját, mind pedig a vevőjét bevallási kötelezettség terheli, mely kötelezettség teljesítését folyamatosan figyelemmel kell kísérni, és felhívni az adózót annak teljesítésére. Jellemzően az adózók a bevallási kötelezettségeikkel nincsenek tisztában, ezért csak abban az esetben kerül sor az ingatlan eladás bejelentésre, amikor megkapják a fizetési kötelezettségről szóló értesítést.

Feladataink közé tartozik a KCR (Központi Címregiszter) vezetése is, elmondható, hogy az adó szakrendszerben és a KCR rendszerben új ingatlan felrögzítés nem történt, 2023. évben megállapító határozat meghozatalára nem került sor, új ház nem épült Mórágy településen. 

Az önadózás alapján működő adónemek esetében (helyi iparűzési adó) – kizárólagosan elektronikusan küldhető bevallások feldolgozása folyamatosan történt.

2023-ban  a feldolgozott bevallások 100 %-a  a NAV-on keresztül került beküldésre, ezeket az állami adóhatóság elektronikus úton továbbította felénk. Mivel az összefüggéseket, hibákat a NAV program nem ellenőrzi, ezek nagy részét is kézzel kellett a programba berögzíteni.

Az adóügyi ügyintéző feladatkörébe tartozik az adó-és értékbizonyítvány elkészítése. 2023. évben 56 db értékelés készült, hagyatéki, ill. póthagyatéki ügyben, ill. önálló bírósági végrehajtó részére.  

2023. évben 2 db adóhatósági bizonyítvány kiadására került sor. 
 
2023. évben a végrehajtás kiemelt faladat volt. A 10.000,-Ft-ot meghaladó hátralékos adózók kigyűjtése után megkezdődött a végrehajtás. Az adózók munkahelyére, jövedelmére vonatkozó adatok lekérdezését követően, a letiltások foganatosítása megtörtént.

A letiltásokból befolyt adó bevétel összege: 1.799.131.-Ft

 adónemenként: 
· Kommunális adó: 333.100.-Ft
· Iparűzési adó: 962.427.-Ft
· Pótlék: 503.604.-Ft




A végrehajtást a következő adóévekben is kiemelten kell kezelni. A végrehajtások a hátralékos lista 2022. december 31. állapota szerint kerültek foganatosításra, a listán szereplő adózók a 2023. évi, valamint a 2024. év első negyedévi adófizetési kötelezettségüknek ismételten nem tettek eleget. 
Elmondható, hogy a munkabérből ill. a nyugdíjból való nagy összegű letiltások nem javították az adófizetési morált.

Napi rendszerességgel végeztük el a jogszabályok által előírt feladatokat: évi 2 alkalommal kiértesítettük az adózókat számlaegyenlegükről (a márciusi, és a szeptemberi fizetési határidőt megelőzően). Ennek keretében évi 2 alkalommal mintegy 400 db értesítőt készítettünk el.

A beérkezett adóbefizetéseket folyamatosan jóváírtuk az adózók számláin, a változásokat (pl.: építmény, telek adás-vétel) átvezettük, valamint a túlfizetéseket kérelemre átvezettük, vagy visszautaltuk az adózónak.

Adóhatósági feladatként az önálló bírósági végrehajtók és a Kormányhivatal által küldött ingó és ingatlanárverési hirdetményeket kezeltük.  

A jogszabályi előírások alapján negyedévente, félévente az adózárás elkészült, teljesítésre kerültek a kötelező adatszolgáltatások a Magyar Államkincstár, valamint az önkormányzat Gazdálkodási előadója felé.

Fentiek alapján kérem, hogy a beszámolót megvitatni, és a határozati javaslatot elfogadni szíveskedjenek.

Határozati javaslat

Mórágy Község Önkormányzat Képviselő-testülete a 2023. évi adóigazgatási feladatokról szóló beszámoló elfogadja.

Felelős: Dr. Márton Antal aljegyző
Határidő: azonnal

Mórágy, 2024. március 18.
						

								          Dr. Márton Antal sk.
									      aljegyző

